**Povinnosti zákonných zástupcov detí**

**počas prevádzky MŠ Tupolevova 20**

**od 22.2.2021**

**Zákonný zástupca:**

* **Dodržiava prevádzku materskej školy od 6.30 do 16.30 hod.**
* **Zodpovedá za dodržiavanie hygienicko-epidemiologických opatrení pri privádzaní dieťaťa do materskej školy (nosenie rúšok, dodržiavanie odstupov – 2 metre, dezinfekcia rúk, dezinfekcia obuvy).**
* **Dodržiava pokyny riaditeľa materskej školy, ktoré upravujú podmienky materskej školy na obdobie od 22.2.2021 – dodatok školského poriadku.**
* **Odovzdáva dieťa výhradne pedagogickému zamestnancovi, ktorý dieťa prevezme až po zmeraní teploty a na základe záveru ranného zdravotného filtra.**
* **Predkladá pri prvom nástupe dieťaťa do materskej školy a po každých 7 dňoch čestné vyhlásenie o bezinfekčnosti spolu s kópiou certifikátu s negatívnym výsledkom jedného zákonného zástupcu dieťaťa nie starším ako 7 dní alebo potvrdenia od lekára o prekonaní covidu nie staršieho ako tri mesiace.**
* **Predkladá po každom prerušení dochádzky v trvaní viac ako tri dni písomné čestné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie ( tlačivo vyplní v MŠ pri nástupe).**
* **Rešpektuje pravidlá zákazu nosenia hračiek a iného materiálu alebo pomôcok z domáceho prostredia do materskej školy.**
* **Zabezpečí dieťaťu náhradné rúška do skrinky a náhradné oblečenie do skrinky**
* **V prípade, že u dieťaťa alebo v spoločnej domácnosti je podozrenie alebo potvrdené ochorenie na COVID\_19, bezodkladne o tejto situácii informuje riaditeľa materskej školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestnym príslušným regionálnym hygienikom. Za týchto podmienok je dieťa zo školy vylúčené.**
* **Zabezpečí, aby deti do materskej školy prichádzali a odchádzali s v sprievode jednej osoby. V prípade, ak bude touto osobou súrodenec, musí byť starší ako 10 rokov. Sprevádzajúca osoba musí mať certifikát s negatívnym výsledkom testovania nie starším ako 7 dní alebo potvrdenie od lekára o prekonaní covidu nie staršieho ako tri mesiace**
* **Pri ceste s dieťaťom do materskej školy riadi opatreniami ÚVRZ SR a pokynmi RÚVZ.**
* **Celkový čas zdržiavania sa zákonného zástupcu s dieťaťom v materskej škole (vo vonkajších a vnútorných priestoroch) nesmie presiahnuť 10 minút.**
* **V priestoroch materskej školy sa dieťa aj sprevádzajúca osoba pohybuje vždy v rúšku.**